**PROIECT DE HOTĂRÂRE**

**nr. .....** **din data de ..............**

**pentru aprobarea Regulamentului privind vânzarea imobilelor - clădiri și terenuri aflate**

**în proprietatea privată a oraşului Pantelimon, Județ Ilfov**

Consiliul Local al orașului Pantelimon întrunit în ședință ordinară în data de .........., a luat în discuţie prezentul proiect de hotărâre propus de Primarul orașului Pantelimon, domnul Marian Ivan.

***Având in vedere:***

* Referatul de aprobare al dnului Marian Ivan - Primarul orașului Pantelimon;
* Raportul de specialitate al Directiei Juridic nr. ../....;
  + - Raport de specialitate nr…/……………. al Biroului Cadastru și Administrarea Domeniului Public și Privat al U.A.T. Pantelimon,
* Avizul favorabil al Comisiei de specialitate nr**.** 1 privind programe de dezvoltare economico-socială, buget-finanţe, agricultura, gospodărie comunala, servicii si comerț;
* Avizul favorabil al Comisiei de specialitate nr**.** 4 privind administrarea domeniului public și privat a orașului, urbanism, amenajarea teritoriului și protecția mediului.

***Ținând seama de prevederile:***

* Art. 129 alin.(6), lit. b), art. 139 alin 3, art.287, lit. b), art.311, art. 334-348, art.354, art. 355, art. 363 si art. 364 din O.U.G. nr. 57/2019 privind Codul Administrativ,
* Legii nr. 287/2009 privind Codul civil, cu modificările si completările ulterioare;
* Legii nr. 50/1991, republicata, cu modificările si completările ulterioare, privind autorizarea lucrărilor de construcţii,
* Legii cadastrului și a publicității imobiliare nr. 7/1996, republicată, cu modificările și completările ulterioare
* Articolului 126, alin. (1), lit. a) din anexa la Ordinul Directorului General al Agenției Naționale de Cadastru și Publicitate Imobiliară nr. 700/2014 privind aprobarea Regulamentului de avizare, recepție și înscriere în evidențele de cadastru și carte funciară, cu modificările și completările ulterioare
* Articolul 3, literele a) și c) din Protocolul de colaborare nr. 429312/2010 încheiat între Agenția Națională de Cadastru și Publicitate Imobiliară și Uniunea Națională a Notarilor Publici din Romania privind modul de efectuare a operațiunilor de publicitate imobiliară, în aplicarea Legii cadastrului și a publicității imobiliare nr. 7/1996, republicată cu modificările și completările ulterioare.

**În temeiul** art.139 alin.(3) lit.g și art. 196 alin. (1) litera a) din nr. 57 din 3 iulie 2019 privind Codul administrativ, cu completările și modificările ulterioare,

**HOTĂRĂȘTE:**

**Art. 1.** Se aproba Regulamentul privind vânzarea prin licitaţie publică a imobilelor - terenuri și clădiri - aflate în proprietatea privată a oraşului Pantelimon, în conformitate cu Anexa la prezenta hotărâre, care face parte integrantă din aceasta.

Art.2. Începând cu data adoptării prezentei hotărâri, orice alte dispoziții contrare își încetează aplicabilitatea.

Art.3. Secretarul Oraşului Pantelimon asigură ducerea la îndeplinire a prevederilor prezentei hotărâri.